Cohen, Manafort komplikojnë problemet e presidentit
Demokratët po përpiqen të shënojnë pikë politike duke i theksuar proceset gjyqësore kundër dy ish-bashkëpunëtorëve të presidentit si shembull të korrupsionit në rrethin e tij.
Shtëpia e Bardhë është hedhur në mbrojtje, tani që dy ish-bashkëpunëtorë të afërt të presidentit Trump u shpallën fajtorë për akte penale. Ish-avokati personal i presidentit, Michael Cohen pranoi fajësinë për shkelje të ligjeve mbi financimin e fushatave. Ndërkaq, ish-menaxheri i fushatës Trump, Paul Manafort u shpall fajtor nën akuzat se kishte kryer mashtrime në akte që nuk lidheshin me fushatën. Këto dy zhvillime të bujshme ka të ngjarë t’i rëndojnë problemet politike të presidentit ndërkohë që afrojnë zgjedhjet e nëntorit për Kongres: Zëdhënësja e Shtëpisë së Bardhë, Sarah Huckabee Sanders u mëshoi dje disa herë argumenteve të presidentit se ai nuk kishte bërë asnjë shkelje: Të martën në gjykatë, zoti Cohen tha se kishte përmbushur urdhrat e kandidatit presidencial, Trump për të paguar dy gra që të mos flisnin për marrëdhëniet me të para zgjedhjeve. Avokati i Cohenit, Lanny Davis tha se klienti i tij mund të ketë edhe informata lidhur me hetimet që po zhvllon prokurori special Robert Mueller mbi Rusinë. Në një tubim të martën në Virxhinian Perëndimore, zoti Trump sulmoi përsëri median dhe procesin hetimor mbi Rusinë: Përkrahës të presidentit si Patti Beavers i besojnë zotit Trump: Nën udhëheqjen e Senatorit Chuck Schumer, demokratët krijuan një linjë të re sulmi pas zhvillimeve në proceset kundër Cohen dhe Manafortit. tha Senatori Schumer. Hija e proceseve ligjore mbi Shtëpinë e Bardhë duket se po errësohet thotë analistja Lara Brown: Po ashtu është krijuar edhe përshtypja që presidenti po ndeshet me një sërë problemesh të ndryshme, thotë gazetarja Julie Pace: Do të duhet kohë që të shohim çfarë rezultati politik dhe ligjor do të kenë zhvillimet e fundit, thotë analisti Paul Schiff Berman: Por dihet se këto probleme do të jenë një ndër temat që peshojnë votuesit kur të hedhin votat në zgjedhjet e nëntorit për Kongres. Për momentin anketat tregojnë se demokratët janë në avantazh.